'U nome ""Argendine"" avène da 'u latine argentum (argende). Quanne le prime conquistadores spagnole scoprirene 'u Río de la Plata rumasere assaje surprese da lle soje reflesse argendèe e da alcune ricche retrovamènde ('nfatte jndr'ô Spagnole, Rio de la Plata segnefeche proprie Jume de ll'Argende), e chiamarene 'u soje estuarie Mar Dulce ('Mare Dôce'). Le popolazzione d'u luèche offrirene rijale jndre argende a le sopravvissute de 'nu naufrage guidate da Juan Díaz de Solís. 'A leggende d'a Sierra d'u Plata - 'na mundagne ricche de argende - raggiunse 'a Spagne 'ndorne ad 'u 1524, ed 'u nome ha state acchiate sus 'a stambe pe' 'a prime vôte sus a 'na mappe veneziane d'u 1536. 'A fonde de ll'argende ère l'aree sus 'a quale jndr'ô 1546 ce penze ca ha state funnate 'a cetate de Potosí. 'Na spediziune ca ha seguite 'u percorse de ll'argende 'nghianànne le jume Paraná e Pilcomayo, raggiunse 'a fonde sule pe' acchiarle già revennecate da esplorature ca l'avèvene raggiunde accumenzanne 'u viagge da Lima, 'a capitale d'u viceregne.